open-index/open-wikipedia-markdown huggingface dataset:
רבי זכריה בן הקצב

רבי **זכריה בן הקצב** (ג'ת"ת-ג'תת"מ, 80-40 לערך) היה תנא בארץ ישראל בן הדור הראשון.

## תולדות חייו
רבי זכריה בן הקצב היה כהן, וחי בירושלים בתקופת חורבן בית המקדש השני.

מסופר בתלמוד כי מכיבוש ירושלים לא התייחד רבי זכריה עם אשתו, מפאת ההלכה האוסרת נשים שנאנסו על בעליהן הכהנים. ואף על פי שרבי זכריה נשבע: "המעון הזה! לא זזה ידה מתוך ידי משעה שנכנסו עובדי כוכבים לירושלים ועד שיצאו", אמרו לו חכמים . עם זאת לא גירש רבי זכריה את אשתו אלא עשה לה בית בחצרו, והיה פוגש אותה לפעמים בנוכחות בניהם.

### תורתו

בשאלה האם לפסוק כרבי זכריה במה שאמר שהבן והבת שוין בנכסי האם, הייתה מחלוקת גדולה בין האמוראים, שכללה דברים חריפים שאמר רב נחמן לרבי טבלא ורב הונא בר חייא שרצו לפסוק כרבי זכריה. הכרעת הגמרא היא כדברי האמורא שמואל שאמר "אפס זכריה", ופירש הרשב"ם: "אין הלכה כמותו".

### מקום קבורתו
על פי מסורת מתלמיד הרמב"ן (1291-1270) רבי זכריה נקבר במערה בכפר ענן (כיום: כפר חנניה) שבגליל התחתון. על פי רבי אשר אנשיל גרינוואלד (1934), נקברו לצידו גם תלמידיו.

במשך כמה שנים, עד לשנת 2007 קברו היה מצוין במקום אחר מתיאורי עולי הרגל, המקום המדויק נמצא וסומן על ידי אגודת "אהלי צדיקים". תוצאות המחקר פורסמו בספר "מקומות קדושים וקברי צדיקים בגליל".

## לקריאה נוספת

* יחיאל היילפרין, **[[סדר הדורות]]**, חלק ב'
* ישראל מאיר גבאי, **מקומות קדושים וקברי צדיקים בגליל**, חלק א'
* רפאל הלפרין, **[[אנציקלופדיה לבית ישראל]]**, חלק 9

## הערות שוליים

קטגוריה:כהנים בתקופת בית שני
קטגוריה:כהנים בתקופת המשנה
קטגוריה:הדור הראשון לתנאים
קטגוריה:ירושלים: רבנים
אזור התעשייה תלפיות

**אזור התעשייה תלפיות** הוא אזור תעשייה, תעסוקה ומסחר בדרום ירושלים. האזור משתרע על שטח של כ-1200 דונם, ממערב לשכונת תלפיות הוותיקה. האזור הוא אחד ממתחמי המסחר, התעסוקה והקניות המרכזיים בבירה, הנהנה מסמיכות לשכונות מקור חיים, ארנונה, קטמון הישנה, בקעה, המושבה הגרמנית, קטמונים, בית צפאפא וארמון הנציב.

## היסטוריה
לראשונה נקבע בתוכנית הולידיי, תוכנית המתאר שהכין האדריכל ומתכנן הערים הבריטי קליפורד הולידיי לירושלים, שאושרה בשנת 1930, כי שימושי הקרקע באזור, לאורך מסילת הברזל, יוקדשו לתעשייה ומלאכה. גם בתוכנית הבאה שהכין האדריכל הנרי קנדל בשנת 1944, נקבע אזור תעשייה ומלאכה, אך בשטח גדול יותר מצפון לכפר בית צפאפא. עם זאת בפועל, בתקופת המנדט הבריטי לא הוקם דבר באזור.

בתקופת ירושלים המחולקת עבר קו הגבול העירוני, בדרום האזור (רחוב משה ברעם של היום). ממערב לדרך חברון, ושכונת תלפיות הוותיקה, הוקמה מעברת "מערב תלפיות" (מעברה נוספת הוקמה גם ב"צפון תלפיות"). בפברואר 1959, הוחלט לפנות את המעברה, להקים שיכונים ואזור תעשייה במקומה. ההחלטה הרשמית להקים את אזור התעשייה, התקבלה על ידי החברה הכלכלית לירושלים ומועצת העיר ירושלים ביוני 1960, אך עבודת ההקמה בפועל החלו בתחילת 1965, על שטח של כ-600 דונם. עד סוף 1970 הוקצו כבר כל המגרשים שהוכשרו להקמת מפעלים. בין המפעלים שהוקמו במקום היו מפעל לייצור הלבשה תחתונה של חברת טריומף אינטרנשיונל, ומפעל "מגדנית הדר", לייצור ביסקוויטים קרקרים, עוגיות וופלים (המפעל נהרס בסוף שנות ה-90 ובמקומו נבנה קניון הדר). עם זאת רוב המבנים שנבנו היו בין 2 עד 6 קומות, והיו מיועדים לתעשייה קלה, מוסכים ובתי מלאכה. בסוף שנות ה-70 עברו לאזור מוסכים ובתי מלאכה אשר פונו ממתחם ממילא, שבמרכז העיר, על ידי חברת קרתא.

החל משנות ה-80, הוקמו באזור גם מבנים למסחר ומשרדים והחלו להתפתח במקום חיי לילה ובילוי. בצד המפעלים ובתי המלאכה נפתחו בו קניונים, מועדוני לילה (כגון האומן 17) ומוזיקה, (כגון הצוללת הצהובה). הוקמו גם סדנאות אמנים ומספר מוסדות לימוד, ביניהם בית הספר סם שפיגל לקולנוע ולטלוויזיה ובית הספר לתיאטרון חזותי. עם כי ב-1988 ביקשה עיריית ירושלים להגביל את האישורים להקמת מבני מסחר ומשרדים נוספים באזור, מחשש ליצירת עודף בשטחי מסחר ופגיעה בפרויקט קניון מלחה ופרויקט ממילא שהיו אז בראשית בנייתם. במקומם ביקשה להקים במקום מבנים לתעשיות עתירת ידע ("היי-טק").

ב-2010 החלה הקמתו של פארק המסילה, ממערב לאזור התעשייה, במקום כביש גישה חדש שתוכנן.

בינואר 2013, אישרה הוועדה המחוזית לתכנון ולבנייה של מחוז ירושלים את תוכנית האב החדשה לאזור התעשייה תלפיות. התוכנית יוצרת עירוב שימושים ומבדילה בין אזור תעסוקה, אזור תעשייה המיועד למלאכה, ובדפנות האזור- בנייה למגורים, תוך מטרה להפוך את האזור למגוון ועשיר בשימושים כגון משרדים, היי טק, מוסדות השכלה גבוהה, אולמות אירועים, בתי קולנוע, מרפאות, סדנאות אומנות וגלריות. התוכנית כוללת שדרה עירונית של קילומטר וחצי לאורך רחוב פייר קניג, מצומת אורנים ועד לדרך ברעם בה ישולב קו הרכבת הקלה העתידי. התוכנית מאפשרת הרחבת שטחי מגורים בשולי אזור התעסוקה בהיקף של כ-3,500 יחידות דיור. בפברואר 2021, אישרה הוועדה המחוזית, תוכנית אב חדשה, במסגרתה הוגדל היקף הבנייה לכ-8,250 יחידות דיור במגדלים של עד 30 קומות.

## קישורים חיצוניים

* תוכנית האב ל‘רובע תלפיות‘, יוני 2020
* 
* 
* 

## הערות שוליים

קטגוריה:ישראל: אזורי תעשייה
קטגוריה:ירושלים: אזורי תעשייה
קטגוריה:תלפיות
בוסניה הצעירה

ממוזער|קבוצה מחברי הארגון
[ממוזער|אנדרטה בסרייבו לזכר [גברילו פרינציפ, רוצחו של פרנץ פרדיננד]]
**בוסניה הצעירה** או **הבוסנים הצעירים** (בסרבית: **Млада Босна**) הייתה תנועה מהפכנית שהייתה פעילה תחת השלטון האוסטרו-הונגרי בבוסניה והרצגובינה. התנועה תמכה בשחרור כל השטחים הסלאביים הנתונים תחת שליטת האימפריה האוסטרו-הונגרית ואיחודם עם ממלכת סרביה (סרביה הגדולה) ליצירת ממלכה פאן-סלאבית גדולה (יוגוסלביזם). 

## היסטוריה
בעקבות ההפיכה בסרביה ב-1903 ועלייתו לשלטון של בית קראג'ורג'ביץ', התעוררו רגשות לאומיים אצל העמים הסלאביים שעדיין חיו תחת שלטון האימפריה האוסטרו-הונגרית. עמים אלו רצו להתאחד עם ממלכת סרביה כדי ליצור את "יוגוסלביה". רגשות אלו התחזקו מאוד בעקבות הצלחותיה הצבאיות של סרביה במהלך מלחמת הבלקן הראשונה והשנייה, כמו גם הזעם על הסיפוח האוסטרו-הונגרי של בוסניה והרצגובינה.

ארגון "בוסניה הצעירה" הוקם בתחילת שנות ה-20 של המאה ה-20 בידי המסאי ולדימיר גצ'ינוביץ'. מטרתו המוצהרת הייתה למגר את השלטון האוסטרו-הונגרי בבוסניה והרצגובינה. הארגון כלל בעיקר סרבים אשר חיו באוסטרו-הונגריה, אך גם קרואטים ובוסנים. רובם היו צעירים כפריים אשר עברו ללמוד בבתי ספר או אוניברסיטאות בערים הגדולות. הם תמכו בפוריטניות, התנגדו לשתיית אלכוהול, והאשימו את האוסטרים בהשחתת הנוער הסלאבי. הם מיעטו לעבוד בעבודות קבועות והתקיימו בעיקר מנדבות. רבים מהם היו מסוכסכים עם בני משפחותיהם, כך שהם חלקו ביניהם את החפצים המועטים שברשותם וישנו זה אצל זה. הם נהגו לבלות שעות בישיבה בבתי קפה תוך שהם מתווכחים על פוליטיקה והחיים. התנועה פעלה בשיתוף פעולה עם ארגון הטרור "היד השחורה", אולם רק על גצ'ינוביץ' עצמו ידוע בוודאות כי היה חבר בשני הארגונים בו זמנית.

רבים מהמתכננים ומהמבצעים בפועל של רצח פרנץ פרדיננד אשר הביא למלחמת העולם הראשונה, השתייכו לבוסניה הצעירה. ביניהם ניתן למנות את: גברילו פרינציפ, דנילו איליץ', נדליקו צ'ברינוביץ', מוחמד מחמדבשיץ' וואסו צ'ויברילוביץ'.

## ראו גם
* פאן-סלאביות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בוסניה והרצגובינה: היסטוריה
קטגוריה:האימפריה האוסטרו-הונגרית
בוגדן ז'רייץ'

**בוגדן ז'רייץ**' (בסרבית: **Богдан Жерајић**; 1 בפברואר 1886 - 15 ביוני 1910) היה סטודנט בוסני סרבי מאוניברסיטת זגרב אשר ניסה להתנקש בחייו של מושל בוסניה והרצגובינה מטעם האימפריה האוסטרו-הונגרית, מריאן ורשנין. חרף העובדה שז'רייץ' נכשל, מעשהו שימש השראה לצעירים בוסנים רבים אשר התנגדו לאימפריה, ובין היתר השפיע על מבצעי רצח פרנץ פרדיננד.

## ביוגרפיה
ז'רייץ' נולד ב-1 בפברואר 1886 בעיר נבסיניה בבוסניה והרצגובינה, אשר באותה עת נשלטו בידי האימפריה האוסטרו-הונגרית. הוא למד בפקולטה למשפטים באוניברסיטת זגרב, בקרואטיה אשר גם כן נשלטה בידי האוסטרו-הונגרים. הוא היה חבר בתנועה המחתרתית "חופש" (Слобода) אשר שמה לה למטרה לשחרר את כל העמים הסלאבים משלטון האוסטרו-הונגרים, לאחד אותם עם ממלכת סרביה ולהקים את "יוגוסלביה". נטען שז'רייץ' גם היה חבר בארגון "היד השחורה", אולם הדבר לא הוכח.

בז'רייץ' גמלה ההחלטה להתנקש בחיי פקיד אוסטרו-הונגרי בכיר כדי לזעזע את האימפריה. הוא תכנן להתנקש בפרנץ יוזף הראשון, קיסר אוסטריה כשזה ביקר במוסטר ב-3 ביוני 1910, אך מסיבה לא ידועה לא עשה זאת. תחת זאת, החליט ז'רייץ' לרצוח את מושל בוסניה והרצגובינה הברון מריאן ורשנין. ההחלטה גמלה בליבו לאחר קריאת מאמר של העיתונאי ריסטו רדולוביץ', שטען כי החיים הציבוריים בבוסניה והרצגובינה אפופי דיכאון, וכי רק טרגדיה תעורר אותם. כשז'רייץ' קרא מילים אלו הוא זעק "תהיה טרגדיה!". ב-15 ביוני הוא הגיע לטקס פתיחת הפרלמנט הבוסני בסרייבו, וירה בוורשנין חמישה כדורים מאקדחו, ובהאמינו כי ורשנין מת, הוא ירה בעצמו את הכדור האחרון, באמרו שהוא מצפה שהסרבים ינקמו את מותו.

למעשה ז'רייץ' לא הצליח להרוג את ורשנין אלא רק לפצוע אותו. המשטרה האוסטרית כרתה את ראשו של ז'רייץ' ושימרה אותו במוזיאון הפשיעה שלה. העיתונות באימפריה, וגם בסרביה השכנה, תיארה את מעשהו של ז'רייץ' כמעשה של טירוף מופרע, אך בפועל הוא השפיע על דור שלם של בוסנים צעירים שחלמו על שחרור מהעול האוסטרו-הונגרי. בין היתר הוא שימש השראה לחוליה שביצעה את רצח פרנץ פרדיננד.

## קישורים חיצוניים

## הערות שוליים

קטגוריה:מתנקשים פוליטיים
קטגוריה:ילידי 1886
קטגוריה:נפטרים ב-1910
פלורסטאן הראשון, נסיך מונקו

**פלורסטאן הראשון, נסיך מונקו** (בצרפתית: **Florestan I**; 10 באוקטובר 1785 - 20 ביוני 1856), היה נסיך מונקו משנת 1841 עד מותו.

## ביוגרפיה
פלורסטאן הראשון נולד בפריז ב-10 באוקטובר 1785, לאונור הרביעי, נסיך מונקו ולואיז ד'אומון, בתם של לואי מארי ד'אומון, דוכס אומון השישי ולואיז ז'אן דה דורפור, דוכסית מזארין.

בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ונולדו להם שני ילדים.

בצעירותו היה פלורסטאן שחקן בתיאטרון "דה ל'אמביגו-קומיק" בצרפת. בשנת 1819 מת אחיו אונור החמישי, נסיך מונקו ללא צאצאים חוקיים, ובעקבות כך עלה פלורסטאן לשלטון במקומו.

בתקופת שלטונו הכוח האמיתי התנהל בידי אשתו מארי קרוליין, אשר הצליחה להביא להקלה במצב הכלכלי הקשה ששרר במדינה, בעקבות מעמדה החדש של מונקו באותה עת כבת חסות של ממלכת סרדיניה, דבר אשר עורר זעם בקרב התושבים וגרם לתסיסה פוליטית ומתח רב בנסיכות. הנסיך פלורסטאן ניסה לבצע רפורמות דמוקרטיות והציע שתי חוקות למדינה, אך אלו נדחו על ידי תושבי הערים מנטון ורוקברון. כאשר הבין פלורסטאן שכל מאמציו ולרצות את התושבים נידונו לכישלון, התכוון הנסיך להתפטר ולהעביר את השלטון לבנו שארל. אך דבר זה היה מאוחר מדי מכיוון שתושבי הערים מנטון ורוקברון התקוממו והכריזו על עירם כישויות נפרדות ממונקו, הם ניסו להסתפח לממלכת סרדיניה אך הדבר לא עלה בידם. בשל כך ביטל פלורסטאן את תוכניותיו להתפטר, והוא נשאר בשלטון.

ב-20 ביוני 1856 מת פלורסטאן בפריז, ובנו שארל השלישי, נסיך מונקו עלה לשלטון במקומו. גם לאחר מותו נשארה מונקו מפולגת עם כאוס רב. בנו שארל הוא זה שהביא בשנות שלטונו לרגיעה ולשיפור המצב במדינה.

## משפחתו
בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ממנה נולדו לו 2 ילדים:
* שארל השלישי, נסיך מונקו (1818–1889)
* פלורסטין, נסיכת מונקו (1833–1897), התחתנה עם וילהלם, דוכס אוראך

## אילן יוחסין

## קישורים חיצוניים

* 

קטגוריה:נסיכי מונקו
קטגוריה:ילידי 1785
קטגוריה:נפטרים ב-1856
טהונגיאי-הואי קהא קהאנג

**טהונגיאי-הואי קהא קהאנג** (בתאית: **เขตรักษาพันธุ์สัตว์ป่าทุ่งใหญ่-ห้วยขาแข้ง**) היא שמורה לחיות-בר השוכנת בגבעות טנאסרים (בתאית: ทิวเขาตะนาวศรี) שבתאילנד.

האתר הוכרז כאתר מורשת עולמית בשנת 1991, והוא מכיל בתוכו את שטחן של שתי שמורות טבע שונות: שמורת "טהונגיאי-נארסואן", ושמורת "הואי קהא קהאנג". השמורות הללו הוקמו בנפרד בשנים 1972 ו-1974, בהתאמה, וכיום מהווים רצף טריטוריאלי.

שטחי השמורה מתפרסים על פני כמה מחוזות: קנצ'נבורי, טק ואותאי טהאני. סך הכל מתפרסת השמורה על שטח של למעלה מ-600,000 דונם, סמוך לגבול מיאנמר.

השמורה מכילה דוגמאות של כמעט סוגי היערות שביבשת דרום-מזרח אסיה, וכוללת שתי מערכות-נהר חשובות. בנוסף, היא מהווה בית למגוון גדול מאוד של בעלי חיים, לרבות פילים ונמרים, וזנים שונים אשר נמצאות בסכנת הכחדה.

השמורה היא אחד האזורים הכי פחות נגישים בתאילנד, עבור בני-אדם, וכפועל יוצא, אחד האזורים בתאילנד אשר הכי פחות מושפעים מהתערבותם של בני האדם.

## חשיבות השמורה כאתר מורשת עולמי
חשיבותו של האתר כמרחב שימור טמונה בהטרוגניות ובשלמות של בתי הגידול שלה, במגוון של החי והצומח שלה, ובמורכבות של המערכת האקולוגית שלה. האתר כולל יופי טבעי יוצא דופן וחשיבות אסתטית עם עמקים צדדיים תלולים ופסגות הרים מרשימים המשקיפים על מישורים נמוכים. מראה הנוף של האתר הוא יוצא דופן, ושזור במפלים וזרמי מים, ובפסיפס ייחודי של סוגי היער.

האתר עומד ב-3 קריטריונים אשר בזכותם נחשב לאתר מורשת עולמי:

קריטריון7 – תכונות מיוחדות של יופי טבעי, וסביבת מחיה בעלת ערך מדעי רב.

קריטריון 9 – השמורה מייצגת ביומה יוצאת דופן וייחודית בדרום היבשת, המשלבת את תכונות החי והצומח של ארבעה אזורים (סיני-הימלאי, סונאדי, הודו-בורמזי, והאינדו-סינואוגרפי ההודי).

קריטריון 10 – השמורה מכילה מגוון עשיר במיוחד של בעלי חיים. רשימות המינים שנצפו בשמורה, כוללת, בין השאר, 120 מיני יונקים, 400 מיני ציפורים, 96 מיני זוחלים, 43 מיני דו-חיים ו-113 מיני דגי מים מתוקים.

## קישורים חיצוניים
* שמורת הטבע טהונגיאי-הואי קהא קהאנג באתר אונסק"ו

2017 10
קטגוריה:תאילנד: אתרי מורשת עולמית
זליפיה (פולין קטן)

**זָלִיפִּיֶה** (בפולנית: **Zalipie**) הוא כפר בדרום פולין, בפרובינציית פולין קטן. הכפר שוכן כ-7 ק"מ מערבית לאולסנו  וכ-13 ק"מ צפונית-מערבית לדומברובה טרנובסקה, ו-68 ק"מ מזרחית לבירת המחוז, קרקוב.
## היסטוריה
במהלך שנות מלחמת העולם השנייה נהרגו 17% מאוכלוסיית הכפר. נכון ל-2004 בכפר מתגוררים כ-750 תושבים.

הכפר, המכונה גם בשם "כפר הפרחים", מפורסם בשל נטיותיהם האמנותיות-דקורטיביות של תושביו, ומשמש אטרקציה תיירותית החל מראשית המאה ה-20. הכפר על פרטיו; חזיתות 20 הקוטג'ים (ובחלק מהם אף בקירות הפנימיים), בארות, אסמים, לולים, מבני עזר חקלאיים, גדרות, רהיטים וכלי בית, מעוטרים בציורים פרחוניים ססגוניים. בשנים האחרונות החלו ללמד בבית הספר שבכפר את אמנות הציור הייחודית לכפר זה.

מקור הנוהג לעיטורים הפרחוניים אינו ברור דיו, אך קיימת השערה כי הדבר התפשט מאחת מבנות הכפר שקישטה את הכנסייה המקומית במהלך שיפוציה. הסבר אחר רווח יותר הוא שכתמי הפיח שיצאו מהתנורים הותירו את רישומם גם לאחר הסיוד, ועל כן עם בוא החגים נהגו לצבוע אותם ולעטר סביבם בפרחים. כאשר המסורת החלה, היו נשות הכפר משתמשות באבקות צבע עם חלב ובתערובת של אפר סיד ועוד, ואת מברשות הצבע יצרו משיער הפרות המקומיות, או מגזע עץ כתוש בתחתיתו.

לשם שימור מסורת הציור בכפר, וכניסיון התאוששות ממלחמת העולם השנייה, מתקיימת בו מדי שנה באביב - מאז 1948 - תחרות לבני הכפר על "הבית המקושט היפה ביותר".

למרות ייחודיותו התיירותית של הכפר, הוא אינו עמוס בתיירות במהלך השנה. הגישה אל הכפר היא דרך כביש צר וארוך, וכן בתוך הכפר הרחב עצמו נדרשת ניידות רבה.

## גלריה

Zalipie stodola.jpg
Zalipie - painted cottage 04.JPG
Zalipie - painted cottage 10.JPG
Zalipie1000.jpg
Zalipiec.JPG
Zalipie - altanka 02.JPG
Zalipie Studnia.png
Zalipie zegar sloneczny.jpg
Zalipie - sign.JPG
Zalipie - painted tree 01.JPG
Zalipie naczynia.png


## קישורים חיצוניים

* זליפיה, באתר HIPL
* פולין: כפר הבתים הרקומים, באתר מסע אחר
* כפר הפרחים בפולין - מסורת מדהימה!, באתר בא במייל

קטגוריה:פולין קטן (פרובינציה): יישובים
קטגוריה:פולין: תיירות
קטגוריה:ציורי קיר
יהודה בן קלונימוס ממגנצא

רבי **יהודה ב"ר קלונימוס** ממגנצא (נפטר ד'תתקנ"ו, 1196) היה רב, פוסק, פייטן ומקובל מגדולי חכמי יהדות אשכנז בתקופת הראשונים. אביו של רבי אלעזר מוורמייזא בעל הרוקח.

## קורות חייו
רבי יהודה נמנה מתלמידיו של רבי שמריה בן מרדכי משפיירא. את תורת הסוד קיבל גם מקרוב משפחתו רבי יהודה החסיד. היה גם קרוב משפחה של רבי יהודה בן קלונימוס משפיירא.

הוא עמד בראש קהילת מגנצא בתקופת מסע הצלב ה-3 בשנים ד'תתקמ"ט-נ"ב ועורר את עדתו לתשובה ולהכנה לקראת הפורענות הצפויה.

מתלמידיו החשובים היו: בנו רבי אלעזר מוורמייזא בעל ה'רקח', רבי אליעזר בן יואל הלוי ה'ראבי"ה', רבי ברוך בן שמואל ממגנצא.

## כתביו חיבוריו
פסקיו והוראותיו מובאים בספרי הראשונים. ידועים גם סליחות ופיוטים שחיבר, שרובם נשארו בכתבי יד.

## ראו גם
* רבי אלעזר מוורמייזא הרוקח
* רבי יהודה בן קלונימוס משפיירא, ריב"ק

## קישורים חיצוניים

## ביאורים

קטגוריה:ראשוני אשכנז
קטגוריה:משפחת קלונימוס
קטגוריה:מגנצא: רבנים
קטגוריה:יהודי אשכנז במאה ה-12
אונור החמישי, נסיך מונקו

**אונור החמישי, נסיך מונקו** (בצרפתית: **Honoré V de Monaco**; 13 במאי 1778 – 2 באוקטובר 1841), היה נסיך מונקו בין השנים 1819–1841.

## ביוגרפיה
אונור נולד בפריז ב-13 במאי 1778, כבנו הבכור של אונור הרביעי, נסיך מונקו ולואיז ד'אומון, בתם של לואי מארי ד'אומון, דוכס אומון השישי ולואיז ז'אן דה דורפור, דוכסית מזארין. בגיל 20 הוא התגייס לחיל הפרשים הצרפתי, והוא היה חייל מוערך בצבא הצרפתי. במהלך הניצחון הגדול של נפוליאון בונפרטה בקואליציה האנטי-צרפתית השנייה נפצע הנסיך אונור בקרב הוהנלינדן, אשר מנע ממנו להשתתף בקרב אוסטרליץ.

בשנת 1819 מת אביו אונור הרביעי, נסיך מונקו, ואונור עלה לשלטון במקומו. ב-2 באוקטובר 1841 מת אונור, ומאחר שלא היו לו צאצאים (מלבד בן אחד בלתי חוקי שלא היה יכול לרשת אותו), עלה לשלטון במקומו אחיו הצעיר פלורסטאן הראשון, נסיך מונקו.

## אילן יוחסין

## קישורים חיצוניים

* 

קטגוריה:נסיכי מונקו
קטגוריה:ילידי 1778
קטגוריה:נפטרים ב-1841
משרד הגברת הראשונה של ארצות הברית

**משרד הגברת הראשונה של ארצות הברית** מורכב מחברי הסגל של הגברת הראשונה של ארצות הברית. המשרד ותחומי אחריותו גדלו ככל שתפקיד הגברת הראשונה התרחב והפך לתפקיד רשמי לאורך ההיסטורי למרות שהם אינם מחויבים מתוקף חוקת ארצות הברית. לשכתה של הגברת הראשונה מהווה חלק ממשרד הבית הלבן – אחד מאגפי משרד הרשות המבצעת של הנשיא האמריקאי. לשכת משרד הגברת הראשונה ממוקמת באגף המזרחי של הבית הלבן.

לגברת הראשונה יש צוות משלה הכולל את ראש סגל הגברת הראשונה (תפקיד דומה לראש הסגל של הנשיא), ראש המשרתים של הבית הלבן, המזכיר החברתי של הבית הלבן , דובר הגברת הראשונה, מעצב הפרחים הראשי של הבית הלבן, קונדיטור הבית הלבן והשף הראשי של הבית הלבן.

## היסטוריה
למרות שדמותה, פועלה ויוזמותיה של הגברת הראשונה היו בעלי חשיבות לאורך ההיסטוריה של ארצות הברית, אדית רוזוולט הייתה הגברת הראשונה שהעסיקה לראשונה עובדים במימון פדרלי בשנת 1901. אלינור רוזוולט הרחיבה את המשרד מעבר למזכירות חברתית ואדמיניסטרטיבית, וג'קילין קנדי הייתה הראשונה שהעסיקה גם דובר לגברת הראשונה (הדומה לתפקיד דובר הבית הלבן).

תחת רוזלין קרטר ניתן לסגל הגברת הראשונה שמו הרשמי "משרד הגברת הראשונה של ארצות הברית". רוזלין קרטר חילקה את המשרד לארבע מחלקות מרכזיות: פרויקטים וקישור קהילתי, תקשורת ומחקר, תיאום וקידום, ועניינים חברתיים ואישיים. קרטר אף הייתה הראשונה למקם את משרדה האישי באגף המזרחי של הבית הלבן.

למרות שמשרד הגברת הראשונה גדל עם השנים, תפקידו העיקרי הוא לסייע לגברת הראשונה לקדם את סדר היום ואת הקמפיינים של נשיא ארצות הברית. בנוסף, המשרד מספק תמיכה בסדר היום של הגברת הראשונה אשר בוחרת במטרות וביוזמות שאותן היא מעוניינת לקדם במהלך שהותה בבית הלבן.

### צוות המשרד של הגברת הראשונה מלאניה טראמפ
* ראש סגל הגברת הראשונה: לא מאויש.
* דובר הגברת הראשונה: 
* רכזת תקשורת לגברת הראשונה: 
* המזכיר החברתית של הבית הלבן: 
* מעצבת הפרחים הראשית של הבית הלבן: 
* שפית הבית הלבן:
* ראש המשרתים של הבית הלבן:

## גלריה

קובץ:F20210210CW-0374 - 50970925597.jpg
קובץ:First Lady Jill Biden participates in an interview with Morning Joe co-host Mika Brzezinski on January 10, 2024 in the her East Wing Office of the White House.jpg
קובץ:First Lady Jill Biden hosts First Lady of Ecuador Lavinia Valbonesi, February 2024.jpg


## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הבית הלבן: מחלקות
קטגוריה:האגף המזרחי של הבית הלבן
דיאנה קוויק

**דיאנה מרילין קוויק** (באנגלית: **Diana Marilyn Quick**; נולדה ב-23 בנובמבר 1946) היא שחקנית אנגלייה.

## ביוגרפיה
קוויק נולדה בלונדון, השלישית במשפחה בת ארבעה ילדים. היא גדלה בדרטפורד שבקנט ולמדה בבית הספר לבנות דרטפורד. המורה שלה לאנגלית עודד אותה לעסוק במשחק. בהיותה בבית הספר הצטרפה כחברה בתיאטרון חובבים בקרייפורד שבקנט. כמו כן שיחקה בהפקות רבות של בית הספר. ב-1964 המשיכה ללמוד בקולג' ליידי מרגרט הול באוקספורד. קוויק הייתה האישה הראשונה שכיהנה כנשיאה של אגודת הדרמה של אוניברסיטת אוקספורד.

קוויק בילתה שבע שנים במחקר וכתיבה של ספר על חיי משפחתה בהודו. הספר פורסם ב-2009 בהוצאת ויראגו בשם "A Tug on the Thread: From the British Raj to the British Stage". בספרה היא מגלה שמוצאה הוא מעורב אנגלי-הודי. סבא רבא שלה שירת במשך 23 שנים בצבא הודו ואחר כך היה לשוטר. הוא וסבתא רבתא שלה ברחו מהמרד ההודי הגדול אחרי שאביה נהרג.

### קריירה
תפקידה הידוע ביותר של קוויק הוא בדמות ג'וליה פלייט בהפקה הטלוויזיונית של הרומן "חמדת ימים" (Brideshead Revisited). על הופעתה במיני-סדרה הייתה מועמדת לפרס אמי ופרס באפט"א לטלוויזיה. קוויק הרבתה להופיע בתיאטרון ובהפקות קולנוע וטלוויזיה. על הבמה שיחקה במחזות שייקספיריים כגון "טרוילוס וקרסידה" ומחזות נוספים בהם "אופרה בגרוש" מאת ברכט.

ב-2009 גילמה קוויק את דמותה של המלכה אליזבת השנייה בפרק "How Do You Solve a Problem Like Camilla?" בסדרת הדרמה הדוקומנטרית "המלכה". היא שיחקה באותו תפקיד כאישה צעירה יותר במחזה "A Question of Attribution" מאת אלן בנט.

### חיים אישיים
בן זוגה של קוויק היה השחקן ביל ניי. לשניים יש בת משותפת, השחקנית מרי ניי. הם נפרדו ב-2008. בני הזוג נפגשו בשנת 1981 כשכיכבו יחד במחזה בתיאטרון הלאומי בלונדון. בין השנים 1974 עד 1978 הייתה קוויק נשואה לשחקן קנת קרנהאם. הייתה לה מערכת יחסים עם אלברט פיני שנמשכה שבע שנים.

קוויק הייתה אחת מהידוענים שתמכו במועמדותה של קרוליין לוקאס ממפלגת הירוקים של אנגליה וויילס בבחירות הכלליות בבריטניה בשנת 2015.

## פילמוגרפיה
### קולנוע

### טלוויזיה

## קישורים חיצוניים

* How love kept Bill Nighy and Diana Quick together, by Lester Middlehurst

## הערות שוליים

קטגוריה:שחקניות תיאטרון אנגליות
קטגוריה:חברי הלהקה השייקספירית המלכותית
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1946
קטגוריה:בריטים שנולדו ב-1946
יחסי בנגלדש–לבנון

**יחסי בנגלדש–לבנון** הם היחסים הדיפלומטיים הרשמיים שבין **[[לבנון|הרפובליקה הלבנונית]]** לבין **[[בנגלדש|הרפובליקה העממית של בנגלדש]]**.

## היסטוריה
במלחמת לבנון השנייה בשנת 2006, בנגלדש הציעה לשלוח כוחות צבא לאזור דרום לבנון כחלק ממשימתו של כוח האו"ם המופקד על שמירת השקט באזור. עם זאת, הצעה זו נדחתה על ידי ישראל, וזאת עקב חוסר נכונותה של בנגלדש להכיר רשמית במדינת ישראל. חרף אי ההסכמה הישראלית, בנגלדש ונפאל היו המדינות הראשונות שכוחותיהם הגיעו לחופי דרום לבנון, וזאת בשעה ששאר מדינות המערב, וביניהן התורמת העיקרית לכוח האו"ם, צרפת, התעכבו בפריסת חייליהם.

בהמשך, ומיד לאחר ששאר כוחות האו"ם הגיעו לאזור, הכוחות הבנגלדשים נאלצו לעזוב באופן מיידי, מתוקף ההכרה בבנגלדש כצד שאינו נייטרלי בסכסוך, וזאת גם בשל הצהרתו של שר חוץ הבנגלדשי מורשד קהאן, שתיאר את המתקפה הישראלית בשטח לבנון כ"טרור מדיני", והכריז בדבר העברת סיוע הומניטרי לעם הלבנוני ולעם הפלסטיני בעקבות תקיפות צה"ל.

## יחסים כלכליים
בשנת 2014 התרחשה פגישה בין אנשי עסקים משתי המדינות בה הראתה בנגלדש התעניינות בסחורה לבנונית וההפך.

## הערות שוליים

קטגוריה:ערכים ללא קטגוריות פיזיות - יחסי חוץ
איליה קובאלצ'וק

**איליה ואלרייביץ' קובאלצ'וק** (ברוסית: **Илья́ Вале́рьевич Ковальчу́к**; נולד ב-15 באפריל 1983) הוא שחקן הוקי קרח רוסי בעמדת חלוץ אגף שמאלי.

## ביוגרפיה
קובאלצ'וק בוגר בית הספר להוקי קרח של ספרטק מוסקבה ובמשך 2 עונות שיחק בשורות הקבוצה הבוגרת בליגת העל הרוסית בהוקי קרח.

בשנת 2001 נבחר בדראפט ה-NHL בקבוצת אטלנטה ת'ראשרס ושיחק בשורותיה במשך 9 שנים. בפברואר 2010 עבר לניו ג'רזי דווילס
 בה שיחק במשך 4 עונות שבסיומן הודיע על עזיבתו את הליגה האמריקאית וחזרה למולדתו.

בקיץ 2013 עבר לקבוצת סק"א סנקט פטרבורג מליגת ההוקי הקונטיננטלית. בעבר שיחק ברוסיה במהלך השבתת ליגת ה-NHL כששיחק במשך עונה אחת בשורות אק בארס קאזאן הטטארית ובחימיק מיטישצ'י מה-KHL.

קובאלצ'וק הוא השחקן הראשון בתולדות ההוקי קרח הרוסי שנבחר ראשון בדראפט ה-NHL. חלק גדול מהקריירה שלו שיחק באטלנטה וזכה בפרס מוריס רישר ושלוש פעמים נטל חלק במשחק הכוכבים של ה-NHL והיה לחלוץ מרכזי בקבוצתו ועודנו נחשב למלך השערים ומלך ההופעות של הקבוצה.

בעונת 2011/2012 שיחק עם הניו ג'רזי דווילס בגמר גביע סטנלי, בסיום אותה עונה עבר לסק"א סנקט פטרבורג. בשורות סק"א זכה בעונת 2015 בגביע גגארין והיה למצטיין הפלייאוף. שנתיים לאחר מכן בעונת 2017, זכה שוב בגביע גגארין והשתתף ארבע פעמים במשחק הכוכבים של KHL. בדצמבר 2017 הפך למלך השערים הגדול ביותר בתולדות סק"א עם 150 שערים ו-192 מסירות, כשהוא חולף על פני מחזיק השיא הקודם מקסים סושינסקי.

בשורות נבחרת רוסיה בהוקי קרח לנוער זכה במדליות באליפות העולם בשנים 2000-2001. בשורות נבחרת רוסיה בהוקי קרח זכה באליפות העולם בהוקי קרח בשנים 2008, 2009, 2012, 2014 והוא משחק בשורותיה גם בטורנירי ההוקי קרח במסגרת משחקי החורף האולימפיים משנת 2002 וזכה עמה במדליית ארד באולימפיאדת סולט לייק סיטי (2002) ובמדליית זהב באולימפיאדת פיונגצ'אנג (2018) ואף הוכתר ל-MVP של הטורניר האולימפי.

לאחר שקבוצתו נכשלה להעפיל לגמר גביע גגארין בעונת 2018 הודיע על כוונתו לחזור לליגת ה-NHL וחתם בלוס אנג'לס קינגס ל-3 שנים תמורת 18 מיליון דולר. תקופתו בקינגס הסתיימה בכישלון - הקינגס שהו דרך קבע במקום האחרון בליגה ותרומתו של קובאלצ'וק הייתה מועטה. הוא נגרע סופית מסגל הקבוצה בנובמבר 2019, שוחרר ממנה כחודש לאחר מכן, והפך לשחקן חופשי.

בינואר 2020 חתם קובאלצ'וק לשנה אחת במונטריאול קנדיאנס, אך כעבור חודש מונטריאול ויתרה עליו והוא עבר לוושינגטון קפיטלס. בדצמבר 2020 חזר לרוסיה וחתם באוונגרד אומסק מליגת KHL, במדיה זכה בגביע גגארין בעונת 2020/2021. בתום העונה עזב.

## קישורים חיצוניים

## הערות שוליים

קטגוריה:שחקני סק"א סנקט פטרבורג
קטגוריה:שחקני וושינגטון קפיטלס
קטגוריה:מדליסטים אולימפיים רוסים
קטגוריה:אלופים אולימפיים: הוקי קרח
קטגוריה:שחקני הוקי קרח רוסים
קטגוריה:מעוטרי עיטור הידידות (רוסיה)
קטגוריה:שחקני הוקי קרח באולימפיאדת סוצ'י (2014)
קטגוריה:רוסים שנולדו ב-1983
גביע הפדרציה 1963

**[[גביע הפדרציה]] 1963** הייתה התחרות הראשונה לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי קווינס פארק, לונדון. התחרות הייתה פתוחה לכל נבחרת שתרשם. 

התחרות החלה ב-17 ביוני בהשתתפות 16 נבחרות והסתיימה ב-20 ביוני 1963.

המנצחת של התחרות הייתה ארצות הברית.

לא הוענקו פרסים כספיים.

## מהלך התחרות

### משחק הגמר
בגלל חשש לגשם המשחק הועבר לאולם.

## קישורים חיצוניים
*  נתוני משחק הגמר

קטגוריה:תחרויות טניס ב-1963
קטגוריה:לונדון: תחרויות טניס
קטגוריה:גביע הפדרציה
קטגוריה:1963 בממלכה המאוחדת
אטלנט מיטישצ'י

**מועדון ההוקי אטלנט מחוז מוסקבה** (ברוסית: **Хоккейный клуб «Атла́нт» Московская область**) הייתה קבוצת הוקי קרח מהעיר מיטישצ'י שבמחוז מוסקבה. נוסדה בשנת 2005 כתוצאה מהעברת קבוצת ההוקי חימיק מהעיר ווסקרסנסק לעיר מיטישצ'י.

המועדון שיחק בליגת ההוקי הקונטיננטלית. מגרש הבית היה "ארנה מיטישצ'י". ב-2015, המועדון התפרק ובמקומה מתמודדת בליגת ה-MHL מועדון "בני אטלנט".
## היסטוריה

על הקמת הקבוצה בעיר מיטישצ'י הוכרז באופן רשמי ב-15 ביולי 2005 ביוזמת מושל מחוז מוסקבה.

בעונת 2005/2006 הקבוצה התכוונה לארח את משחקיה בארנה מיטישצ'י אך בשל העדר הכנות מתאימות, הקבוצה נאלצה לשחק תחילה בעיר ווסקרסנסק ובספטמבר-אוקטובר 2005 אירחה את משחקיה בהיכל הקרח מחוז מוסקבה בווסקרסנסק. בתחילת נובמבר 2005 הקבוצה עברה סופית לעיר מיטישצ'י.

ב-2 באפריל 2008 שונה שמו של המועדון ל"אטלנט".

בעונת 2010/2011 הקבוצה העפילה לראשונה בתולדותיה לגמר גביע גגארין, לאחר ניצחון על לוקומוטיב ירוסלבל בתוצאה 8:2, אך בגמר הטורניר הקבוצה הפסידה סלבאט יולאייב אופה שניצחה בתוצאה 1–4.

בשנת 2015, בהיעדר ספונסר הקבוצה פורקה.

## סטטיסטיקה

## סגל
### מאמנים

### קפטנים

## הישגים
* **[[ליגת ההוקי הקונטיננטלית]]**
** גביע גגארין: גמר 2011
** אליפות החטיבה המערבית: 2010/2011
## קישורים חיצוניים

* 
* הבלוג "זמן אטלנט"
* ארנה "מיטישצ'י" בגוגל מפות

## הערות שוליים

קטגוריה:קבוצות הוקי קרח רוסיות שהתפרקו
קטגוריה:מחוז מוסקבה: ספורט
קטגוריה:מיטישצ'י
אליפות האמריקות בכדורסל 1984

**[[אליפות האמריקות בכדורסל]] 1984** הידועה גם בשם **טורניר האמריקות 1984** היא האליפות השנייה שנערכה על ידי פיב"א אמריקה.

באליפות השתתפו 9 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת לוס אנג'לס ואליפות העולם בכדורסל 1986. גם הפעם נבחרת ארצות הברית בכדורסל לא השתתפה בתחרות, כי כבר הייתה לה זכות להשתתף בתחרויות אלו.

ברזיל זכתה באליפות.

## מתכונת התחרות
תחילה נערכו משחקי העפלה אזוריות:

* צפון אמריקה -  (העפילה ללא מתחרים)
* מרכז אמריקה וקריביים - , , , , 
* דרום אמריקה - , , ,  (השתתפותה בוטלה)

המשחקים נערכו בשיטת ליגה.

## טבלת התחרות

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-1984
קטגוריה:תחרויות כדורסל בברזיל
1984
Viasat Sport (שוודיה)

**Viasat Sport** היא קבוצה של ערוצי ספורט המשודרים מבריטניה. הערוצים מיועדים לסקנדינביה ולמדינות הבלטיות, אם כי עיקר הצופים הוא בשוודיה.

## היסטוריה
הערוץ הושק ב-1999 כערוץ פאן סקנדינבי. הערוץ הושק על מנת לשדר אירועי ספורט רבים שלתאגיד MTG היו זכויות השידור עליהם אולם הם לא שודרו ב-TV3 ולכן לא היו בשימוש.

בינואר 2002 הושק ערוץ Viasat Sport המיועד לדנמרק (שהוחלף מאוחר יותר בידי TV2 Sport) ועקב כך השוק העיקרי של הערוץ היה שוודיה ונורווגיה. בשנת 2005 השתנה שוב ייעודו של הערוץ, לאחר השקת ערוץ ספורט ייעודי לנורווגיה. שמו של הערוץ שונה מאוחר יותר ל-Viasat Sport 1

במרץ 2008 קיבלה Viasat רישיון לשידור ערוץ Viasat Sport 1 ברשת השידור הדיגיטלית היבשתית. נכון לאוגוסט 2009 טרם החלו השידורים הקרקעיים, שכן התשתית לשידור הערוצים החדשים לא הושלמה.

ב-17 באוקטובר 2008 Viasat שינתה שוב את ערוצי הספורט שלה בשוודיה, נורווגיה ופינלנד. משמעות השינוי היא כי שמו של Viasat Sport 1 שב להיות Viasat Sport. כמו כן מרבית שידורי התוכניות העוסקות בכדורגל הועברו ל-Viasat Football. תוכניות ספורט ששודרו ב-Viasat Sport 3 הועברו ל-Viasat Sport.

שידורי הערוץ השתנו שוב ב-1 בספטמבר 2009 עקב השקתו של ערוץ Viasat Hockey. משמעות הדבר היא שרוב שידורי ההוקי הועברו לערוץ החדש. עקב כך, התוכן שנותר לשידור ב-Viasat Sport הם טניס, כדורסל, פוטבול וספורט מגע.

Viasat רכשה את זכויות השידור של הליגה האנגלית באפריל 2010 והודיעה כי תיצור ערוץ ייעודי לשידורי הליגה. ב-13 באוגוסט 2010 החלו שידורי Viasat Premier League HD.

## Viasat Sport HD
**Viasat Sport HD** הוא ערוץ ספורט המעביר שידורי ספורט באיכות של HDTV. הערוץ מתמקד בעיקר בשוודיה ונורווגיה.

## ראו גם
* Viasat Nature
* Viasat History
* Viasat Explore
* Viasat

## קישורים חיצוניים
* 

קטגוריה:ערוצי ספורט
קטגוריה:ערוצי טלוויזיה שוודיים
ליילנד טיטאן (B15)

**ליילנד טיטאן (B15)** (באנגלית: **Leyland Titan B15**) הוא אוטובוס קומתיים מתוצרת יצרנית כלי הרכב הבריטית**"ליילנד"** (שם מלא: "BritishLeylandMotor Corporation") אשר יוצר בין השנים 1978–1984.

## ליילנד טיטאן (B15)
* מנוע דגם ה-"ליילנד טיטאן (B15)" הורכב מאחור
* לדגמי "ליילנד טיטאן (B15)" הורכבו 1-2 דלתות.
* מספר המושבים בדגם: קומה תחתונה:22 | 25 | 27, קומה עליונה: 44

## ליילנד טיטאן ב[[לונדון]]
* 100 יחידות (T1–100), משנת 1979
* 150 יחידות (T101–250), משנת 1980
* 150 יחידות (T251–400), משנת 1981
* 275 יחידות (T401–675), משנת 1982
* 210 יחידות (T676–885), משנת 1983
* 240 יחידות (T886–1125), משנת 1984

## תמונות

קובץ:Dubai tour bus.JPG| ליילנד טיטאן (B15) בדובאי
קובץ:London Central bus T1102 (B102 WUV), 2010 North Weald bus rally.jpg | ליילנד טיטאן (B15)
קובץ:Preserved Midland Classic bus 74 (WDA 4T) 1979 Leyland Titan B15, Wythall Transport Museum, 4 April 2011.jpg | ליילנד טיטאן (B15), שנת 1979
קובץ:Reading Transport 69.JPG | ליילנד טיטאן (B15)
קובץ:Blue Triangle bus T2 (THX 402S), 1978 Leyland Titan B15, 2005 Cobham bus rally.jpg | ליילנד טיטאן (B15), שנת 1978
קובץ:Wirral Bus & Tram Show 2012 (39).JPG | ליילנד טיטאן (B15)
קובץ:Leyland Titan T1011 (A611 THV), Bolton, 14 June 2008 (2).jpg | ליילנד טיטאן (B15)
קובץ:Bexleybus T888.JPG | ליילנד טיטאן (B15)
קובץ:Stagecoach bus 11125 (B125 WUV), Showbus 2004.jpg | ליילנד טיטאן (B15)
קובץ:Leyland Titan on route 165 to Rainham (cropped).jpg | ליילנד טיטאן (B15)


## ראו גם
* ליילנד טיטאן (מנוע קדמי - דו קומתי)
* ליילנד MCW אולימפיק
* ליילנד סוויפט
* ליילנד פנתר
* ליילנד 15/20
* ליילנד B21
* ליילנד פנתר קוב
* ליילנד קוב CU
* ליילנד טייגר (מנוע קדמי)
* ליילנד טייגר קוב
* ליילנד טייגר

## לקריאה נוספת
* ליילנד טיטאן (B15) (aronline.co.uk/ar-cars)
* ליילנד טיטאן (B15) - תמונות (ltmcollection.org/photos)

## קישורים חיצוניים

* ליילנד טיטאן (B15) (1:26), יו-טיוב

## הערות שוליים

טיטאן (B15)
קטגוריה:כלי רכב שהושקו ב-1978
קטגוריה:כלי רכב מנוע אחורי
קטגוריה:כלי רכב בריטיים
אונור הרביעי, נסיך מונקו

**אונור הרביעי, נסיך מונקו** (בצרפתית: **Honoré IV de Monaco**; 17 במאי 1758 – 16 בפברואר 1819), היה נסיך מונקו בין השנים 1795–1819.

## ביוגרפיה
אונור הרביעי נולד ב-17 במאי 1758 בפריז, לאונור השלישי, נסיך מונקו ולמריה קתרינה בריניולה, בתם של ג'וזפה בריניולה, מרקיז גרופולי ומריה אנה בלבי.

ב-15 ביולי 1777 התחתן אונור עם לואיז ד'אומון בפריז, ממנה נולדו לו 2 ילדים, ובשנת 1798 התגרשו השניים.

במהלך המהפכה הצרפתית נפרדה המשפחה: אונור התגורר עם אביו, אונור השלישי, נסיך מונקו. בספטמבר 1793 נעצרו הוא, אביו ושני בניו על ידי המהפכנים ונאסרו במחנה סבר. אשתו לואיז ד'אומון ובנו פלורסטאן שוחררו על ידי ד"ר דזורמאו, ידיד המשפה, שאפשר להם להישאר בביתם עד סוף תקופת הטרור. אונור היה בכלא במשך 7 שנים, ובמהלך המאסר בריאותו התדרדרה.

ב-21 במרץ 1795 נפטר אביו אונור השלישי, נסיך מונקו ואונור עלה לשלטון במקומו. אולם באותה התקופה כבשו כוחות צרפתיים את הנסיכות, ורק לאחר קונגרס וינה חזר אונור לשלוט בנסיכות. ב-30 במאי 1814 חזר אונור לשלטון, אך בריאותו המשיכה להתדרדר. אונור מינה את אחיו ז'וזף, נסיך מונקו כעוצר, אולם בנו אונור התקומם על ההחלטה, וכעבור 5 ימים תפס את השלטון. ב-16 בפברואר 1819 מת אונור בפריז, ובנו אונור החמישי, נסיך מונקו עלה לשלטון במקומו.

## משפחתו
ב-15 ביולי 1777 התחתן אונור עם לואיז ד'אומון בפריז, ממנה נולדו לו 2 ילדים:
* אונור החמישי, נסיך מונקו (1778–1841)
* פלורסטאן הראשון, נסיך מונקו (1785–1856)

## אילן יוחסין

## קישורים חיצוניים

* 

קטגוריה:נסיכי מונקו
קטגוריה:ילידי 1758
קטגוריה:נפטרים ב-1819
ליילנד B21

**ליילנד B21 )** (באנגלית: **Leyland B21**) הוא אוטובוס, מתוצרת יצרנית כלי הרכב הבריטית **"ליילנד"** (שם מלא: "BritishLeylandMotor Corporation") אשר יוצר בין השנים 1979–1985.

דגמי "ליילנד B21" יוצאו לבלגיה ולאוסטרליה.

חברת האוטובוסים הישראלית, אגד הייתה אמורה לרכוש בספטמבר 1978, 150 יחידות מדגם "ליילנד B21", ולהרכיבם בישראל. היקף העסקה הוערך ב-3,400,000 לירות שטרלינג. אב טיפוס עם מרכב יונקייר שרת באגד מס' שנים, הדגם הישראלי היה מצייד בתיבת הילוכים חצי אוטומטית (וילסון) בדומה לליילנד רויאל טייגר ששרת באגד, אב הטיפוס נמכר למסיע פרטי (שק"ם) שהפעיל אותו מס' שנים עד שהושבת.

העסקה לא יצאה לפועל.

## תמונות

קובץ:Ipswich Buses bus 115 (B115 LDX), 14 September 2013.jpg | ליילנד B21, דגם B115 LDX
קובץ:Clacton-on-Sea 2013 - Ipswich 145 (B115LDX).jpg | ליילנד B21, דגם B115 LDX


## ראו גם
* ליילנד MCW אולימפיק
* ליילנד טיטאן (B15)
* ליילנד טיטאן (מנוע קדמי - דו קומתי)
* ליילנד פנתר
* ליילנד 15/20
* ליילנד סוויפט
* ליילנד פנתר קוב
* ליילנד קוב CU
* ליילנד טייגר (מנוע קדמי)
* ליילנד טייגר
* ליילנד טייגר קוב

## לקריאה נוספת
* ליילנד B21 - תמונות (Leyland B21 - Perthbus.info)

## קישורים חיצוניים

* ליילנד B21 (0:54), יו-טיוב

## הערות שוליים

B21
קטגוריה:כלי רכב שהושקו ב-1979
קטגוריה:כלי רכב בריטיים
יחסי הודו–תוניסיה

**יחסי הודו–תוניסיה** הם היחסים הדיפלומטיים בין **[[הרפובליקה של הודו]]** לבין **[[תוניסיה|הרפובליקה התוניסאית]]**. להודו שגרירות בתוניס ואילו לתוניסיה שגרירות בניו דלהי.

## היסטוריה
היחסים הדיפלומטיים בין הודו ותוניסיה הוקמו ב-1958. לאורך השנים, תמכה הודו בגלוי בעצמאותה של תוניסיה ומנהיגים תוניסאים שיבחו את הדמוקרטיה ההודית. ב-1963 הוקמה משלחת דיפלומטית הודית ראשונה בתוניס. בשנת 1976 נוסף לשגרירות שגריר ברמת תושב, מאחר שעד אז שגריר הודו במרוקו היה אחראי גם על היחסים עם תוניסיה. בשנת 1981 פתחה תוניסיה את שגרירותה בניו דלהי.

ראש ממשלת הודו, אינדירה גנדי, ביקרה בתוניסיה באפריל 1984, וראש הממשלה פ. ו. נרסימהה ראו בשנת 1992. הגברת הראשונה של תוניסיה, וסילה בורגיודה ביקרה בהודו בנובמבר 1982 ואחריה ביקר בהודו ראש הממשלה מוחמד מזלי בשנת 1983.

במהלך ביקורו של סגן נשיא הודו מוחמד חמיד אנסרי בתוניסיה באוגוסט 2016, חתמו שתי המדינות על שני מזכרי הבנות לקידום עבודות יד, טכנולוגיית המידע והכלכלה הדיגיטלית. אנסארי נפגש במהלך ביקורו עם ראש הממשלה חביב אסד והסכים להגביר את שיתוף הפעולה במאבק בטרור. אסד הכריז כי "היחסים שלנו חזקים מאוד, השקפותינו דומות". הוא גם אישר כי תוניסיה תומכת במועמדותה של הודו למושב קבוע במועצת הביטחון של האו"ם.

פסל של מהאטמה גנדי נחשף בקמפוס של אוניברסיטת מנובה על ידי מושל מנובה ב-4 באוקטובר 2016. זהו הפסל הראשון של אדם הודי בתוניסיה.

## יחסים כלכליים
הסחר הדו-צדדי בין שתי המדינות הסתכם ב-2012 ב-562.65 מיליון דולר ב-2012, אך ירד ל-398.88 מיליון דולר ב-2013 בשל תסיסה פוליטית בתוניסיה ופגיעה בעובדי מכרה בתוניסיה. הסחר הבילטראלי ב-2015 הסתכם ב-340.25 מיליון דולר.

תוניסיה היא מקור מהימן של יצוא פוספט להודו מאז 1950. הודו מייבאת מעל 50% מהיצוא של חומצה זרחתית מתוניסיה. הסחורות העיקריות המיוצאות מהודו לתוניסיה הן כלי רכב, מוצרי חשמל, כותנה, מנועים, מוצרים כימיים אורגניים, גומי, אורז, קפה ותבלינים.

## הודים בתוניסיה
נכון לדצמבר 2016, כ-120 אזרחים הודים ואזרחים ממוצא הודי מתגוררים בתוניסיה, כולל כמה משפחות שהתגוררו בה בעבר במשך כמה עשורים. רוב הקהילה ההודית מועסקת בידי חברות הודיות הפועלות במדינה. כמה מהם עובדים כצוות של הבנק לפיתוח אפריקה הממוקם בתוניסיה.

כמה הודים שהתגוררו בלוב נמלטו לתוניסיה במטרה לברוח ממלחמת האזרחים הלובית. ממשלת הודו פתחה במבצע לפינוי אזרחיה מלוב עקב פרוץ המלחמה. בעקבות תסיסה נוספת במדינה ב-2014 ניצלה הודו את הנמלים בג'רבה ותוניס על מנת לפנות למעלה מ-3,500 אזרחי הודו.

## רשימת השגרירים לאורך השנים
### שגרירי הודו לתוניסיה

### שגרירי תוניסיה להודו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חימיק ווסקרסנסק (הוקי קרח)

**מועדון ההוקי חימיק ווסקרסנסק** (ברוסית: **Хокке́йный клуб «Хи́мик» Воскресе́нск**) היא קבוצת הוקי קרח מהעיר ווסקרסנסק (מחוז מוסקבה, רוסיה). נוסד בשנת 1953.
## היסטוריה
ממוזער|סמל הקבוצה הישן 
חימיק ווסקרסנסק הוקמה ב-20 בדצמבר 1953 ובמשך מספר שנים התמודדה בתחרויות הוקי קרח אזוריות. המועדון נתמך על ידי מפעלים כימיים מקומיים ומכאן גם שם הקבוצה "חימיק" ("הרוקח" ברוסית).

מאמן הקבוצה בעונת הבכורה שלה בליגה הסובייטית היה ניקולאי אפשטיין, שפרש מתחום הכדורגל. הקבוצה העפילה לליגה הבכירה בברית המועצות כבר בעונת 1975 כשלוש שנים לאחר הקמת הקבוצה. ההישג המשמעותי הראשון היה מקום שלישי בעונת 1965 ובאותה עונה הקבוצה חנכה בית ספר לילדים ובהמשך השנים סיימה במקום השלישי באליפות עוד 3 פעמים: בשנים 1970, 1984 וב-1990.

ב-1989 הקבוצה הגיעה להישג הגדול ביותר בתולדותיה לאחר שסיימה כסגנית אלופת ברית המועצות לעונת 1989, זאת בהדרכת המאמן ולדימיר וסילייב.

בעונת 1997 חימיק הייתה לקבוצת ההוקי קרח היחידה ממחוז מוסקבה באליפות רוסיה בהוקי קרח ובעונת 1999 נשרה לליגה המשנה וחזרה לליגת העל רק בעונת 2003.

באוקטובר 2005 הקבוצה עברה לעיר מיטישצ'י והפכה לקבוצת אטלנט מיטישצ'י, שהתמודדה החל מעונת 2007/2008 בליגת KHL.

ב-30 ביוני 2010 דווח כי המועדון לא ישחק בליגת VHL בעונת 2010/11, במקום זאת, יאורגן מחדש כקבוצת נוער בליגת MHL. בעונת 2009/2010 הוקמה הקבוצה מחדש והתמודדה בליגת VHL. באותה עונה הוקמה גם קבוצת נוער בשם "פניקס" שהתמודדה בליגת ה-MHL. בעונת 2010/2011 הקבוצה אורגנה מחדש: פניקס שינתה את שמה ל"חימיק" ובעונת 2010/2011 מצליחה להעפיל עד לחצי גמר הפלייאוף אך הובסה על ידי הצבא האדום מוסקבה וסיימה במקום הרביעי בליגה. ברם, באוקטובר 2011 הקבוצה הכריזה על פשיטת רגל ופורקה.

בשנת 2015 הוקמה מחדש והחלה להתמודד בליגת VHL. בעונת 2023 זכתה בגביע פטרוב ובאליפות ליגת VHL. בעונת 2024/2025 העפילה שוב לגמר הטורניר, בעונה שבה הליגה הוכרה על ידי פדרציית ההוקי הרוסית כאליפות רוסיה בהוקי קרח.
## מגרש הבית
מגרש הבית של הקבוצה הוא היכל הקרח ברחוב מנדלייב 2 בעיר. מכיל 4,000 מקומות ישיבה.

## הישגים
* **[[אליפות ברית המועצות בהוקי קרח|אליפות ברית המועצות]] / [[אליפות רוסיה בהוקי קרח|אליפות רוסיה]]**
:סגנות: 1989, 2007, 2025
:מקום שלישי: 1965, 1970, 1984, 1990
* **אליפות [[ליגת המשנה הרוסית בהוקי קרח]] / [[VHL]] / [[גביע פטרוב]]**
: זכייה: 2007/2008, 2022/2023
* **גביע הידידות האירואסייתי**
:זכייה: 2023

## ראו גם
*אטלנט מיטישצ'י

## קישורים חיצוניים

* 

## הערות שוליים

קטגוריה:מחוז מוסקבה: ספורט
קטגוריה:קבוצות הוקי קרח רוסיות
קטגוריה:קבוצות KHL
ליילנד פנתר

**ליילנד פנתר** (באנגלית: **Leyland Panther**) הוא אוטובוס, אשר יוצר על ידי חברת "ליילנד" (שם מלא: "BritishLeylandMotor Corporation") הבריטית בין השנים 1964–1972.

בדגם ה"ליילנד פנתר" הורכבו 39 מושבים. סך הכל הדגם יועד ל-83 נוסעים.

דגם ה-"ליילנד פנתר" יוצא לאוסטרליה.

## גלריה

קובץ:Leyland Panther 420 FBY778.jpg|ליילנד פנתר מסוג "420 FBY778"
קובץ:Hull Corporation bus 180 (GAT 180D), TYPG 2009 Leeds bus rally.jpg|ליילנד פנתר
קובץ:Merseyside PTE bus 1054 (FKF 933G), 2012 MTT Open Day.jpg|ליילנד פנתר
קובץ:Chesterfield Corporation bus 93 (ENU 93H), Showbus rally 2009.jpg|ליילנד פנתר
קובץ:Chesterfield Corporation bus 93 (ENU 93H), Showbus 2009.jpg|ליילנד פנתר
קובץ:Merseyside PTE 40th anniversary event - DSC04817.JPG|ליילנד פנתר
קובץ:WHOTT TDV217J (875047663).jpg|ליילנד פנתר
קובץ:Chesterfield Corporation bus 93 (ENU 93H), 2008 Meadowhall bus rally (5).jpg|ליילנד פנתר
קובץ:A single-decker bus at Woolton - geograph.org.uk - 3247473.jpg|ליילנד פנתר


## ראו גם

## לקריאה נוספת
* ליילנד פנתר - באוסטרליה (VIDEO REVIEW: Leyland Panther - Australasian Bus and )
* ליילנד פנתר - תמונות (אתר flickr)

## קישורים חיצוניים

* ליילנד פנתר (14:59 דקות), יו-טיוב

## הערות שוליים

פנתר
קטגוריה:כלי רכב שהושקו ב-1964
קטגוריה:כלי רכב בריטיים
אליפות האמריקות בכדורסל 1989

**[[אליפות האמריקות בכדורסל]] 1989** הידועה גם בשם **טורניר האמריקות 1989** היא האליפות הרביעית שנערכה על ידי פיב"א אמריקה.

באליפות השתתפו 12 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 1990. למרות שלנבחרת ארצות הברית בכדורסל כבר הייתה זכות להשתתף באליפות העולם בהיותה האלופה המכהנת, היא בחרה להשתתף בתחרות.

פוארטו ריקו זכתה באליפות בפעם השנייה בתולדותיה.

## מתכונת התחרות
תחילה נערכו משחקי העפלה אזוריות:
* צפון אמריקה - , 
* מרכז אמריקה וקריביים - , , , , 
* דרום אמריקה - , , , , ,

תחילה המשחקים נערכו בשני בתים. בהמשך, שמונה נבחרות המשיכו בפלייאוף לקביעת הנבחרות שיעפילו לאליפות העולם.

## טבלת התחרות (שלב הפלייאוף)

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-1989
קטגוריה:מקסיקו סיטי: תחרויות ספורט
1989
קטגוריה:1989 באמריקה הצפונית
קטגוריה:1989 באמריקה הדרומית
מגדל המים (פירושונים)

**[[מגדל מים]]** הוא מכל מים המתנשא מעל צרכני המים המיועדים. המגדל אוגר מים המוזנים אליו ממשאבות שבתחתיתו ומזין את הצרכנים תוך שימוש בגרביטציה. לחץ המים שנותן המגדל לצרכנים קשור לגובהו לפי החישוב של 1 אטמוספירה ל-10 מטר גובה (גובה המגדל נקרא עומד (Head)). יצירת לחץ בצנרת בעזרת הגרביטציה חוסך בצורך בהפעלת משאבות חשמליות ליצירת לחץ דומה וגם מייצב את הלחץ. בהרבה מקרים הפעלת המשאבות למילוי המכל נעשית בלילה לחסוך חשמל (לפי תעריף תעו"ז). במגדל מנגנון שמפסיק את מילוי המכל כשהוא מלא. מגדלים בנפחים גדולים מאפשרים צבירת מים לשעת חירום.
אריברט, נסיך אנהלט

**אריברט, נסיך אנהלט** (גרמנית: **Aribert von Anhalt**; 18 ביוני 1866 - 24 בדצמבר 1933), היה העוצר של דוכסות אנהלט לתקופה קצרה בשנת 1918.

## ביוגרפיה
אריברט נולד ב-18 ביוני 1866 בוורליץ, לפרידריך, נסיך הכתר של אנהלט-דסאו-קתן ואנטוינטה, נסיכת סקסוניה-אלטנבורג, בתם של אדוארד, נסיך סקסוניה-אלטנבורג ואמליה, נסיכת הוהנצולרן-זיגמרינגן.

ב-6 ביולי 1891 התחתן אריברט עם מריה לואיזה, נסיכת שלזוויג-הולשטיין, בתם של כריסטיאן, נסיך שלזוויג-הולשטיין והלנה, נסיכת הממלכה המאוחדת, בתה של ויקטוריה, מלכת הממלכה המאוחדת בקפלת סנט ג'ורג' שבטירת וינדזור. בן דודה של מריה לואיזה, וילהלם השני, קיסר גרמניה, היה פעיל מאוד בהסדרת השידוך.

עם זאת, הנישואין היו בלתי מאושרים ולא הניבו צאצאים. שנים לאחר מכן נטען שאריברט היה למעשה הומוסקסואל ואף נתפס במיטה עם משרת, על ידי מריה לואיזה או על ידי אביו. בדצמבר 1900 עשה אביו שימוש בזכותו כדוכס אנהלט, וביטל את הנישואין. הנסיכה מריה לואיזה, ששהתה אז בביקור רשמי בקנדה, שבה מיד לבריטניה. בזיכרונותיה היא התייחסה לשבועת הנישואין שלה כמחייבת והיא מעולם לא נישאה שנית. יחד עם זאת, היא מתייחסת בזיכרונותיה בזעם לנישואיה וברור שהיא סלדה מבעלה לשעבר.

ב-21 באפריל 1918 מת אחיו אדוארד, דוכס אנהלט, ובנו יואכים ארנסט, דוכס אנהלט עלה לשלטון במקומו, אולם מכיוון שהיה קטין, שימש אריברט כעוצר הדוכסות. ב-12 בנובמבר 1918 התפטר יואכים ארנסט מתפקידו, בעקבות המהפכה הגרמנית והתבוסה במלחמת העולם הראשונה.

לאחר המלחמה התגורר אריברט במינכן, עד למותו ב-24 בדצמבר 1933.

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:בית אסקניה
קטגוריה:אנשי מלוכה להט"בים
קטגוריה:גרמנים שנולדו ב-1866
קטגוריה:גרמנים שנפטרו ב-1933
קורסה

**קוּרְסָה** או **β בארידנוס** הוא אחד הכוכבים הבולטים בקבוצת הכוכבים ארידנוס עם בהירות נראית מדרגה 2.79. מקור שמו הוא מערבית - **الكرسي الجوزاء** "אַל-קוּרְסִי אַל-גַ'אוּזָה", שפירושו הוא ההדום של המרכזי (אחד משמותיו של אוריון), בהתאם למיקומו ליד הרגל של אוריון. למעשה השם התייחס במקור לארבעת הכוכבים הסמוכים לריג'ל, β בארידנוס, λ בארידנוס, ψ בארידנוס ו-τ באוריון שהרכיבו את ההדום שלמרגלות אוריון, אבל השם דבק בכוכב הבהיר מביניהם. כיום הכוכב מייצג את תחילתו של הנהר ארידנוס כאשר אכרנר (α בארידנוס) מייצג את סופו.

## תכונות
קורסה הוא תת-ענק לבן מסוג ספקטרלי A3 IV (לפעמים מסווג כענק לבן מסוג ספקטרלי A3 III, אבל סיווג זה לא תואם את רדיוסו ואת עוצמת הארתו), שנמצא במרחק של כ-89 שנות אור ממערכת השמש. מסתו כפולה ממסת השמש, רדיוסו קרוב לפי 3.5 מרדיוס השמש, טמפרטורת פניו כ-8,350 קלווין והוא מאיר בעוצמה של קרוב לפי 50 מעוצמת ההארה של השמש. גילו של קורסה מוערך בכ-390 מיליון שנים והוא נמצא לקראת סיום שלב היתוך המימן בליבתו להליום, מה שיגרום להתקררות ולהתנפחות של שכבותיו החיצוניות עד שיהפוך לענק כתום. בעבר דווח שבהירותו של קורסה משתנה במספר מאיות של דרגת בהירות והוא סווג כחשוד ככוכב משתנה, אבל בשנת 1985 דווח שבהירותו עלתה באופן פתאומי בכ-3 דרגות בהירות למשך של כשעתיים לפני שחזרה לדרגתה הרגילה. לא ידוע מה גרם לשינוי החד בבהירות ואם שינויים מסוג זה צפויים לקרות שוב בעתיד.

על פי המהירות הרדיאלית והתנועה העצמית של קורסה, הוא נע במהירות שגודלה וכיוונה דומים למהירות התנועה של כוכבים רבים בסביבת מערכת השמש ובפרט לכוכבי הקבוצה הנעה של הדובה הגדולה. לעומת זה, גילו של הכוכב לא תואם לגילם של רוב חברי הקבוצה, כך שלא ברור אם הוא שייך אליה או לא.

## קישורים חיצוניים
* קורסה באתר של ג'ים קלר
* 

## הערות שוליים

קטגוריה:תת-ענקים מסוג A
קטגוריה:קבוצת הכוכבים ארידנוס
דסטין ווטן

**דסטין ווטן** (באנגלית: **Dustin Watten**; נולד ב-27 באוקטובר 1986) הוא שחקן כדורעף אמריקאי, חבר נבחרת הגברים הלאומית של ארצות הברית בכדורעף .

## ביוגרפיה
ווטן נולד בלונג ביץ', ארצות הברית לקים ולג'ף ווטן. בילדותו שיחק כדורגל אולם בזכות אביו התוודע לכדורעף ונטש את הכדורגל לטובת ענף זה. בתיכון שיחק במשך ארבע שנים בקבוצת הכדורעף של בית ספרו. בשנת 2004 נרשם לאוניברסיטת מדינת קליפורניה והשלים בה תואר בתקשורת. בשנת 2012 אימץ אורח חיים טבעוני לאחר שקרא את ‘**Finding Ultra**’, ספרו של איש הברזל הטבעוני ריץ' רול.

## קריירה
בין השנים 2004–2009 שיחק ווטן במועדון הכדורעף של אוניברסיטת מדינת קליפורניה בלונג ביץ' . בשנת 2009 הצטרף לנבחרת הגברים של ארצות הברית בכדורעף ובין השנים 2009–2010 התאמן במרכז האימונים של הנבחרת. בשנת 2010 עבר לשחק בפינלנד בקבוצת Raision Loimu  ושיחק בה עד שנת 2012. בשנת 2012, שיחק בקבוצת אורנג' שבצרפת. בשנת 2013 עבר לשחק בסופר ליג בברזיל בקבוצת מרינגה. בשנת 2014 שיחק באז'אקסיו, צרפת. בשנת 2015 עבר לשחק בנאנסי, צרפת ומשנת 2016 הוא משחק בקבוצת Czarni Radom  הפולנית. 

במסגרת משחקיו עם נבחרת הגברים של ארצות הברית בכדורעף, זכה בשנים 2009, 2010 וב-2012 בגביע הפאן-אמריקאי. בשנת 2015, זכה עם הנבחרת במדליית ארד במשחקי ליגת הכדורעף העולמית. באותה השנה, זכה עם הנבחרת גם בגביע העולם לכדורעף גברים  מטעם הפדרציה הבינלאומית לכדורעף, ובכך הנבחרת תפסה את מקומה באולימפיאדת ריו דה ז'ניירו.

## אותות הוקרה אישיים
*2015 - הרסיבר (Reciver) הטוב ביותר ב-CEV Cup .
*2013 - הליברו הטוב ביותר בליגת Prob הצרפתית.
*2012 - הדיגר (Digger) הטוב ביותר בגביע הפאן-אמריקאי.
*2011 - הליברו הטוב ביותר בליגה הפינית.
*2011 - תואר All-Star בליגה הפינית.
*2009 - תואר All-American של NCAA.
*2009 - תואר All-MPSF של MPSF .

## קישורים חיצוניים

* 

* DUSTIN WATTEN - teamusa.org
* DUSTIN WATTEN - worldleague.2017.fivb.com
*  Plant Based Athlete - Dustin Watten - The Lifestyle, BEETxBEET
* Dustin Watten, vegan volleyball player, Great Vegan Athletes
* 3 Dustin Watten, longbeachstate.com

## הערות שוליים

קטגוריה:אמריקאים ילידי קליפורניה
קטגוריה:בוגרי אוניברסיטת מדינת קליפורניה בלונג ביץ'
קטגוריה:שחקני כדורעף
קטגוריה:ספורטאים אמריקאים
קטגוריה:ספורטאים טבעונים
קטגוריה:טבעונים אמריקאים
קטגוריה:קליפורניה: ספורטאים
קטגוריה:אמריקאים שנולדו ב-1986
פסגת הואוס

**פסגת הואוס **(באנגלית: **Howse Peak**) היא ההר הגבוה ביותר ברכס הרי ואפוטיק, תת-רכס של הרי הרוקי הקנדיים.
## גאוגרפיה
ההר ממוקם כחמישה קילומטרים מזרחית לכביש המהיר אייספילדס, מעל אגם צ'פרן. ההר ממוקם על קו פרשת המים של אמריקה, בין פרובינציית אלברטה, לפרובינציית קולומביה הבריטית בקנדה. הר הוא ההר ה-46 בגובהו באלברטה, וה-59 בגובהו בקולומביה הבריטית. גובה הפסגה 3,295 מטרים.
פסגת הואוס גבוהה מסביבתה הקרובה ומגיעה לרום של 1,600 מטרים מעל נהר מיסטאיה שנמצא ממזרח לפסגה, ומעבר הואוס שנמצא ממערב לו. קירות ההר תלולים מאוד וקשים לטיפוס.

הפסגה נקראת על שם מעבר הואוס, הנמצא כ-5 קילומטרים ממערב לפסגה. שמו של המעבר ניתן לו על ידי דייוויד תומפסון, והוא נקרא על שם ג'וזף האוס - מגלה ארצות מטעם חברת מפרץ הדסון, אשר חצה את המעבר בשנת 1809.

בשל צלעות ההר התלולות, מטפס ההרים הראשון שהצליח להגיע פסגת ההר, היה נורמן קולי, בשנת 1902.
## קישורים חיצוניים

* פסגת הואוס באתר ממשלת קולומביה הבריטית
* פסגת הואוס באתר peakfinder
* פסגת הואוס באתר peakbagger

## הערות שוליים

קטגוריה:קו פרשת המים של אמריקה
הואוס
הואוס
אלכסנדר, דוכס וירטמברג (1804–1881)

**אלכסנדר, דוכס וירטמברג** (בגרמנית: **Alexander, Herzog von Württemberg**; 20 בדצמבר 1804 - 28 באוקטובר 1881), היה דוכס בממלכת וירטמברג, והוא אביהם הקדמון של ראשי בית וירטמברג כיום.

## ביוגרפיה
אלכסנדר נולד ב-20 בדצמבר 1804 בעיר ריגה שבתחומי האימפריה הרוסית, לאלכסנדר, דוכס וירטמברג ולאנטוינטה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף.

בצעירותו התגייס אלכסנדר לצבא האימפריה הרוסית, ואף לחם במסגרתו במלחמה העות'מאנית-רוסית (1828–1829), והשתתף בדיכוי מרד נובמבר בפולין בשנת 1831. אלכסנדר היה מועמד לנישואים עם ויקטוריה, מלכת הממלכה המאוחדת, אולם השידוך לא יצא אל הפועל.

ב-17 באוקטובר 1837 לאחר שהמיר את דתו לדת הקתולית, התחתן אלכסנדר עם מארי, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה, ממנה נולד לו בנו היחיד:
* פיליפ, דוכס וירטמברג (1838–1917).

בשנת 1839 מתה אשתו, ולאחר מכן התגורר אלכסנדר בטירת פנטיזי ובביירוית לסירוגין, והיה פופולרי מאוד בקרב האוכלוסייה המקומית, בשל הצדקה שנתן ועזרתו הפעילה לקהילה. ב-28 באוקטובר 1881 מת אלכסנדר בביתו בביירוית, ובשנת 1903 מונה בנו פיליפ, דוכס וירטמברג לנסיך הכתר של ממלכת וירטמברג, ולאחר מותו בשנת 1917 החליפו בתפקיד בנו אלברכט, דוכס וירטמברג. אולם אלברכט לא עלה על כס המלוכה, בשל ביטול המונרכיה והקמת רפובליקת ויימאר.

## אילן יוחסין

## קישורים חיצוניים

קטגוריה:בית וירטמברג
קטגוריה:דוכסי וירטמברג
קטגוריה:גרמנים שנולדו ב-1804
קטגוריה:נפטרים ב-1881
פיזיקה ניסויית

בפיזיקה, **פיזיקה ניסויית** (או לפעמים, "**פיזיקה נסיונית**") היא תחום המחקר המתמקד בביצוע ניסויים על מנת לבחון השערות פיזיקליות. התחום עומד לצד פיזיקה תאורטית (או "פיזיקה עיונית"), שעוסקת בהכללת הידע הפיזיקלי וניסיונות להרחבתו באמצעים מתמטיים.

הפיזיקאי הניסויי (לפעמים, בקיצור, "הניסיונאי") מתכנן ניסויים כדי לנסות לאשש או להפריך השערות העומדות על הפרק, ובכך לצבור ידע נוסף בתת-תחום שבו הוא עוסק.

## קישורים חיצוניים


* 


*
קטגוריה:פיזיקה